text: Al Gore til Sønderborg
  18 juni 2011 kl. 07.23
  Den tidligere amerikanske vicepræsident Al Gore kommer til Sønderborg til september for at kaste glans over CSR Awards 2011 på Alsion.
  Al Gore har de seneste ti år helliget sig miljøkampen, og i 2007 fik han en Oscar for sin dokumentarfilm »En ubekvem sandhed«. 
  Nu kommer Al Gore til Sønderborg, hvor han er hovedtaler i en konference og stort anlagt prisvindershow - CSR Awards 2011 den 29. september.
  Det sker i centret for viden, uddannelse og kultur Alsion ved havnen, skriver JydskeVestkysten lørdag
  - Det passer jo perfekt til vores satsning og vision med Project Zero. Så det er jeg da vildt glad for, hvis det virkelig er lykkedes. Det sætter klart Sønderborg på landkortet, siger borgmester Aase Nyegaard. 
  Bag miljøshowet står CSR Fonden, der er stifter i 2011 og har journalist og filmproducent Axel Boisen som stifter og direktør. Fonden og prisvindereventen i Alsion sætter bæredygtighed og virksomheders samfundsansvar i fokus.
  